CONVENIO COLECTIVO PARA O PERSOAL DA EMPRESA ALONARTI ENVASES SAU
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 25/09/2020)

Visto o Acordo da Comisión Negociadora polo que se aproba o texto do convenio colectivo para o persoal da empresa ALONARTI ENVASES SAU, con domicilio na provincia de Pontevedra, subscrito en representación da parte económica, por unha representación da empresa e da parte social polos membros do comité de empresa elixido, que pertencen ás candidaturas das Centrais sindicais CIG e UGT, en data 15 de xaneiro do 2020. Primeiro.- Dito Acordo foi presentado na Xefatura Territorial de Vigo en data 24 de xaneiro do 2020. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orde ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e inscrición no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O Xefe Territorial Ignacio Rial Santomé As partes asinantes deste convenio colectivo; pola parte económica, a representación da Empresa Alonarti Envases, S. A. U. (Centro do Porriño) e pola parte social, o Comité de Alonarti Envases (Centro de Porriño), S. A. U. Este Convenio concértase entre a representación Económica e Social da Empresa referenciada e será de aplicación a todo o persoal da mesma que presten os seus servizos no centro de traballo de Porriño. Polo tanto estarán baixo o amparo deste convenio todos os traballadores que presten servizos para Alonarti Envases S. A. U. cuxa actividade e á fabricación de tubos envase de aluminio flexibles así como os servizos complementarios, administrativos e técnicos, que presten os seus servizos para o desenvolvemento desta actividade en calquera das súas áreas. O Código Nacional de Actividade e o 2592; Fabricación de Envases e Embalaxes metálicos lixeiros. A vixencia deste convenio establécese dende o 1 de xaneiro de 2019 ata o 31 de decembro de 2020. Calquera que sexa a data do seu asinamento ou publicación no Boletín Oficial da provincia, os efectos económicos serán os que para cada exercicio fíxanse no artigo 8º e 9º deste convenio. No caso de que a dirección da empresa aplique o novo sistema de quendas, nos termos xa negociados e regulados no artigo 5º do vixente convenio, o presente convenio prorrogarase automaticamente ata o 31 de decembro do 2022. No caso de que chegada a data do 31 de decembro de 2020 a empresa non tivese implementado o devandito sistema de quendas segundo previsto no devandito artigo, negociaranse unhas condicións novas, prorrogándose a vixencia do presente convenio en tódolos seus preceptos ata a entrada en vigor dun que o substitúa, excepto os salariais que xa quedarían consolidados e serían a base da nova negociación. Serán as de carácter xeral. Este Convenio garante como mínimo as condicións existentes, aplicándose sobre eles os beneficios do mesmo. Respectaranse os dereitos adquiridos e condicións máis beneficiosas que están establecidas na Empresa á entrada en vigor deste Convenio. A xornada anual será de 1744 horas de traballo efectivo. A xornada diaria efectiva será de 8 horas. Para o persoal de oficinas e xornada partida, o calendario anual do convenio será de 1.760 horas, xerándose de forma extraordinaria un permiso de libre disposición de ata dous días (pola diferenza entre 1.760h. e 1.744h) que serán solicitados por cada traballador coa antelación suficiente para non afectar á organización de produción, mediante impreso que será entregado polo traballador ao seu Encargado ou Xefe. Aplicaranse en todo caso os seguintes criterios: Por cada día de libre disposición non utilizado, a Empresa liquidará un complemento de 130€ o 30 de Xaneiro do ano seguinte ao do non desfrute. As vacacións anuais serán de 30 días naturais. O seu desfrute será de a lo menos tres semanas (23 días) ininterrompidos preferentemente en Agosto ou época estival, e o resto dos días distribuirase preferentemente en semana santa, nadal e pontes. A Empresa comprométese a negociar co comité o calendario laboral de cada ano antes do 31 de Decembro do ano anterior. Para o persoal de oficinas e xornada partida mantense o sistema de xornada actualmente vixente. Entre o 1 de Xulio e o 31 de Agosto o seu horario será de 7:00 a 15:00 de luns a venres.5.2.1. CARACTERISTICAS DA QUENDA SDF O sistema de traballo actualmente vixente para o persoal de quendas, que alterna horarios en xornadas de mañá, tarde, noite e descanso, substituirase polo seguinte modelo: A prestación de traballo será en xornadas de 12 horas, alternando semanalmente o horario (maña-tarde ou tarde-noite). Habilitase a posibilidade de traballar unha xornada reducida de 8 horas na maña do dia 5 de xaneiro ou na noite do dia 6 de xaneiro, ó inicio ou ó final das vacacións estivais ou a continuación dunha secuencia de 4 días, de modo que se poida axustar a totalidade da xornada no calendario. Anualmente na negociación do calendario, a empresa e comité acordarán cal das alternativas anteriores é a elexida. Non se traballará en ningún caso os días 24,25,31 de decembro e o 1 de xaneiro. As vacacións anuais serán de 15 días naturais ininterrompidos. O persoal adscrito a esta quenda de fin de semana recibirá un complemento mensual de fin de semana en concepto ¨complemento SDF¨ por importe de 380 euros brutos mensuais pagadoiro os doce meses e prorrateándose por períodos de permanencia na quenda inferiores ao mes. Cando o traballador/a desexe cambiar o seu réxime de traballo, pasando das quenda A, B, C ás quendas D, E ou viceversa, poderá facelo na medida en que exista unha vacante na quenda á que desexa acceder, tendo prioridade con respecto ás novas contratacións, e sempre e cando exista na quenda desexada unha vacante acorde a súa formación e experiencia. No suposto de que exista mais de unha solicitude na mesma data e para o mesmo posto, terase en conta a antigüidade do traballador/a. As condicións nas que o traballador/a debe recuperar a xornada anualmente pactada serán as seguintes: A intención da empresa é implementar a quenda SDF en canto a carga de traballo sexa suficiente e estable. A empresa comprometese a facilitar información ó comité sobre a evolución da carga de traballo e dos avances que se vaian producindo nas xestións que se realicen para captar mais carga de traballo. Establécese como primeiro día hábil o 1 de xaneiro do 2021 como data límite para a posta en marcha deste sistema de traballo, salvo que con anterioridade a esta data se dean as condicións óptimas para o seu funcionamento conforme o indicado no párrafo anterior. No suposto de que chegados a xaneiro do 2021 non se dean a xuízo da empresa as circunstancias que permitan a súa posta en marcha, activarase o previsto na cláusula 2 do presente convenio. A empresa neste caso aboará adicionalmente ó previsto no artigo 8 unha revisión salarial para o persoal de produción de 45 euros brutos anuais por persoa, como incremento lineal persoal, distribuíndo ese importe en cada mensualidade (repartido nas nóminas das doce mensualidades ordinarias). Este incremento actualizará as táboas salariais do 2019, 2020 e sucesivos. Unha vez implementado, a empresa reservase o dereito a retornar ó sistema de traballo anterior durante os anos 2021 e 2022. O rematar este período de proba este sistema quedará consolidado na empresa. Se a empresa fai uso do anterior dereito aboará igualmente unha revisión salarial para o persoal de produción de 45 euros brutos anuais por persoa, como incremento lineal persoal, distribuído ese importe en cada mensualidade (repartido nas nóminas das doce mensualidades ordinarias) este incremento actualizará as táboas salariais do 2019, 2020 e sucesivos. Ademais rematará a vixencia do convenio. A partir da data da inaplicación negociaranse unhas condicións novas partindo do 31 de decembro do 2020, prorrogándose a vixencia do actual convenio en todos os seu a preceptos, excepto as salariais que xa quedarían consolidadas e serían a base da nova negociación e ata a entrada en vigor de un que o substitúa. Establécese un plus de nocturnidade como complemento de posto de traballo para os traballadores/as que presten os seus servizos na quenda de noite, consistente nun 25% sobre o salario base que corresponda en cada caso e por noite efectivamente traballada. Malia o anterior, recoñécese o dereito adquirido de xeito expreso e a favor dos traballadores/as fixos de persoal á entrada en vigor do Convenio para 1997 que, estando normalmente prestado os seus servizos en quenda de día e temporalmente pase, a requirimento da Empresa, á quenda de noite, a percibir, ademais do plus mencionado, os seguintes complementos por noite efectivamente traballada: O pase dun destes traballadores/as fixos de quenda de día, co dereito adquirido descrito, a fixos da quenda de noite, esixirá o previo acordo do interesado coa Empresa respecto das condicións de remuneración do seu traballo como fixo da quenda de noite. O traballador/a, avisando coa meirande antelación posible e xustificándoo axeitadamente, poderá faltar ou ausentarse do traballo con dereito a remuneración, por algún dos motivos e durante o tempo que a continuación se expoñen: Nos casos de asistencia ao médico especialista polo tempo necesario. O traballador/a procurará, na medida do posible, asistir ás devanditas citas en horas de non traballo. Ano 2019: Aboaranse 45 euros brutos anuais por persoa, como incremento lineal persoal, distribuído ese importe en cada mensualidade (repartido nas nóminas das doce mensualidades ordinarias). Este incremento actualizará as táboas salariais do 2019 e sucesivos. Ano 2020: Aboaranse 45 euros brutos anuais por persoa, como incremento lineal persoal, distribuído ese importe en cada mensualidade (repartido nas nóminas das doce mensualidades ordinarias). Este incremento actualizará as táboas salariais do 2020 e sucesivos. Ano 2021: Aboaranse 45 euros brutos anuais por persoa, como incremento lineal persoal, distribuído ese importe en cada mensualidade (repartido nas nóminas das doce mensualidades ordinarias) Este incremento actualizará as táboas salariais do 2021 e sucesivos. Ano 2022: Aboaranse 45 euros brutos anuais por persoa, como incremento lineal persoal, distribuído ese importe en cada mensualidade (repartido nas nóminas das doce mensualidades ordinarias). Este incremento actualizará as táboas salariais do 2022 e sucesivos. Ano 2019: Aplicarase unha revisión salarial polo valor do IPC real interanual publicado polo INE para o exercicio 2018, que ficou establecido no 1,2%. Aplicándose esta revisión ás táboas salariais dende o dia 1 de xaneiro do 2019. Ano 2020: Aplicarase unha revisión salarial polo valor do IPC real interanual publicado polo INE para o exercicio rematado o 31/12/2019, sempre que este resultado sexa positivo. Aplicándose esta revisión ás táboas salariais dende o dia 1 de xaneiro do 2020. Ano 2021: Aplicarase unha revisión salarial polo valor do IPC real interanual publicado polo INE para o exercicio rematado o 31/12/2020, sempre que este resultado sexa positivo. Aplicándose esta revisión ás táboas salariais dende o dia 1 de xaneiro do 2021. Ano 2022: Aplicarase unha revisión salarial polo valor do IPC real interanual publicado polo INE para o exercicio rematado o 31/12/2021, sempre que este resultado sexa positivo. Aplicándose esta revisión ás táboas salariais dende o dia 1 de xaneiro do 2022. Dado que a sinatura de convenio estase a facer co exercicio practicamente finalizado, xerando por tanto diferenzas salariais no ano 2.019 dende o mes de xaneiro até a aplicación dos novos salarios, tanto no relativo a aplicación do incremento lineal como no tocante a actualización do IPC de 2.018. Empresa e Comité acordan, exclusivamente para o persoal vinculado o sistema de quendas, substituír a percepción das diferenzas xeradas no devandito período pola redución de 5 días de traballo efectivo a cada traballador, a retirar do calendario xa establecido para 2.019. Estes días acordaranse entre a empresa e a representación dos traballadores, pero en todo caso serán sábados, domingos ou festivos. Para o resto de persoal, as diferenzas xeradas dende xaneiro a Decembro de 2.019. faranse efectivas no mes de Xaneiro de 2020, actualizando xa nese mes os salarios para o ano 2.020 unha vez aplicado o IPC de 2.019 máis o incremento lineal. Todo o persoal percibirá 2 pagas extraordinarias, unha no mes de xullo pagadoira na primeira quincena e outra en decembro pagadoira do 15 ao 18, cun importe que será o de 30 días de salario base máis no seu caso, a antigüidade que corresponda. O persoal non adscrito a quendas cobrará esas pagas prorrateadas nas súas nóminas mensuais. Todo o persoal percibirá unha gratificación anual que se devengará semestralmente do 15 ó 20 dos meses de xaneiro a xullo. En xaneiro a correspondente ao segundo semestre do ano anterior e en xullo a do primeiro semestre do ano en curso. Consistirá no 10% sobre o salario base, sobre a antigüidade, se é o caso, e sobre as dúas pagas extras, efectivamente percibidas. O persoal non adscrito a quendas cobrará esas pagas prorrateadas nas súas nóminas mensuais. Tenderase á supresión das horas extras que non veñan impostas por causas de forza maior ou que teñan o carácter de estruturais. Enténdese por horas extra estruturais: Terán a consideración de horas extra festivas, aquelas que se realicen en sábado ou nos días festivos declarados legalmente, e retribuiranse na contía establecida na Táboa anexa a este Convenio. En tódalas horas extras retribuídas que se realicen cada día, o traballador percibirá, ademais do valor da hora extra pactado en Convenio e co obxecto de axudar a tódolos gastos en que puidese incorrer o traballador como consecuencia da realización de devanditas horas, os seguintes complementos: A Empresa aboará un complemento por horas extra como prolongación da xornada habitual de 3€ por día a maiores dos demais complementos xa estipulados, nos casos en que por necesidades de produción, substitucións ou por avaría, se realicen un mínimo de 2 horas extras inmediatamente antes do inicio da xornada normal ou inmediatamente despois. Se as horas extras se realizan entre as 22,30 horas e as 06,30 horas do día seguinte, ademais do complemento anterior, o traballador percibirá o valor da hora extra pactado na Táboa incrementado nun 25% en concepto de nocturnidade. O importe das horas extraordinarias será o que figura no anexo II. O persoal afectado por este Convenio percibirá aumentos periódicos por anos de servizo consistente no 5% do salario base, por cada quinquenio cumprido na Empresa, ata un máximo de cinco quinquenios. Estes comezarán a computarse desde a data de ingreso na Empresa, e o seu importe percibirase desde o primeiro día do trimestre natural en que se cumpra o seu vencemento. Calcularase como o 10% do salario base. Computarase por períodos semanais, e terá dereito a el o persoal que non cometese máis dunha falta de asistencia ou puntualidade durante ese período e alcanzase os días traballados máis domingos e festivos segundo calendario aprobado. En calquera caso se a falla de asistencia fose dun só día, non corresponderá o seu abono polo día de inasistencia. Malia o exposto no parágrafo anterior, o devandito plus percibirase igualmente nos seguintes supostos: Permanecerá co importe do ano 2014. O persoal que utilice o seu vehículo para desprazamentos en misión para a Empresa, dentro da xornada laboral, recibirá 0,19 € por km percorrido, en concepto de gastos de desprazamento. A folla de gastos que presente será asinada polo responsable do seu departamento dando conformidade a esta. Trala alta por maternidade, a Empresa aboará cada mes unha axuda de 100€ por fillo menor de 3 anos de idade a cada traballador, para axuda á gardería. No caso de que os dous membros do matrimonio traballen en Alonarti, percibiraa o proxenitor que o matrimonio designe. Todos os/as traballadores/as terán dereito a percibir por cada fillo/a escolarizado, a cantidade de 24,315€ mensuais, durante os doce meses do ano, e na idade de 3 a 24 anos previa xustificación. Incrementarase este importe co valor do IPC real interanual publicado pola administración segundo prevé o atrigo 9ª deste convenio. Esta revisión farase efectiva na nómina do mes seguinte a publicación deste dato, sempre que este resultado sexa positivo. Os/as traballadores/as con fillos beneficiarios da prestación de Minusvalía da Seguridade Social, percibirán por parte da Empresa unha axuda de 167,467 € mensuais. As baixas por accidente laboral e Enfermidade profesional non darán lugar á perda da paga de beneficios, a cal se percibirá coma se se traballase. Nos accidentes e enfermidades profesionais diagnosticadas como tais que dean lugar a I. T., comprobados co correspondente documento médico oficial e ocorridos dentro do recinto da Empresa ou durante as horas en que estea prestando servizo á Empresa, completarase a prestación da Seguridade Social por accidente laboral ata o 100% da base reguladora a partir do 1º día de baixa inclusive. Para este complemento a cargo da Empresa, establécese un límite de duración de 12 meses desde o inicio da baixa, coincidindo co período máximo de IT establecido na Lei. No caso de falecemento dun traballador/a, a Empresa abonará ao seu cónxuxe, na súa falta aos fillos e a súa falta aos pais, nesa orde e sempre que dependan economicamente do traballador/a falecido, as cantidades que se relacionan segundo as seguintes causas: As traballadoras en período de xestación poderán solicitar o cambio parcial ou temporal de posto de traballo, sempre que a xuízo do Médico de Empresa e do seu Xinecólogo, o posto que desempeña lle proporcione dificultades anormais. As traballadoras embarazadas terán dereito a ausentarse do traballo con dereito a remuneración polo tempo indispensable para a realización de exames prenatais e técnicas de preparación ao parto que deban realizarse dentro da xornada laboral. Os traballadores/as que viñesen prestando servizos para a empresa o 1 de xaneiro de 1996 e que, conforme ao artigo 60 da Ordenanza Laboral para a Industria Metalgráfica, viñan percibindo o Plus de Traballos Tóxicos, Penosos e Perigosos na contía establecida no anterior Convenio, conservarán o dito dereito a pesar da derrogación da Ordenanza, percibindo o Plus na mesma contía do xa percibido no ano 2014, permanecendo invariable durante toda a vixencia deste convenio. Cando ao traballador/a lle sexa declarada unha Incapacidade Permanente Parcial para a súa profesión habitual, a Empresa terá a obriga de admitilo e proporcionarlle traballo que non lle supoña diminución na súa remuneración, que deberá manterse na contía íntegra que lle corresponda, segundo a súa categoría profesional. Os traballadores/as que se xubilen entre os 60 e 65 anos, percibirán da Empresa as cantidades segundo se detallan na seguinte escala: Ós 65 anos establécese unha marxe máxima de tres meses cumprida a idade, para solicitar o Premio. En caso de xubilación parcial, a Empresa aboará as cantidades anteriores segundo a idade e en proporción á porcentaxe de xubilación en cada caso. Os traballadores/as que causen baixa por Incapacidade Permanente, no Grao de Absoluta, a proposta da Comisión Técnica Cualificadora Provincial ou Central da Seguridade Social, percibirán por parte da Empresa 3.950,00 € por unha soa vez, calquera que sexa a súa idade. A empresa fornecerá os/as traballadores/as da roupa e equipos de protección necesarios para o exercicio do seu traballo, que serán entregadas no último trimestre de cada ano. O equipamento mínimo será o seguinte: Dado que o sistema até agora vixente de categorías profesionais foi substituído por un modelo de grupos e niveis, ós efectos de adecuación normativa nesta materia, substitúese o anterior sistema de categorías profesionais do convenio colectivo de Alonarti Envases por un novo modelo de Grupos e Niveis. O seu detalle e descrición, achéganse no Anexo I do presente texto do convenio ós efectos de encadramento das anteriores categorías profesionais ó novo modelo. Achégase igualmente como Anexo II unha táboa de equivalencia e reasignación salarial, recolléndose na mesma os importes dos diferentes conceptos salariais para cada grupo e nivel, e a equivalencia en términos salariais coas antigas categorías profesionais xa coa actualización salarial do presente convenio. Deberan de se observar as seguintes peculiaridades: A empresa comprometese a que o cadro de persoal da empresa, na media anual será a lo menos dun 80 % integrado por persoal de contratación indefinida. O uso de persoal pertencente a Empresas de Traballo Temporal (ETT´s) queda limitado unicamente aos seguintes supostos: A Dirección da empresa non subcontratará empresas auxiliares alleas a ALONARTI ENVASES SAU para tarefas que formen parte do proceso produtivo, o que inclúe as tarefas de control de fin de liña, control de calidade e organización da loxística. Queda expresamente excluída desta limitación a revisión extraordinaria de tubos. De acordo co convido nas Leis, os Comités terán facultades para intervir en materia de: E serán informados do mesmo xeito, en materia de: A Empresa facilitará un local para o funcionamento dos Comités, dotado de arquivos para a súa documentación e computadora. Para a reprodución de circulares ao persoal, procurarán facilitarlles o seu servizo de multicopista compatibilizándoo co traballo normal das oficinas. Poderán ter lugar dentro dos locais da Empresa, fóra de horas de traballo, cando o soliciten á Empresa o Comité ou o 20% dos traballadores/as, polo menos con 48 horas de anticipación á súa celebración. Mentres non se destine a outro fin, o local que cederá a Empresa será o mesmo utilizado ata o de agora. Asemade do anterior, o comité cun preaviso de 15 días disporá anualmente dunha hora con cada quenda de traballo para celebrar asembleas dentro das horas de traballo. A Empresa descontará aos traballadores/as afiliados aos Sindicatos con representación do 10% de Delegados no Comité e que pertenzan a Centrais de ámbito nacional, de nacionalidade ou rexión, a cota sindical previa conformidade do interesado por escrito. Os mencionados escritos dos traballadores/as terán unha vixencia mínima dun ano, salvo comunicación en contrario do interesado. Terán as seguintes garantías: Recoñécese a todos os traballadores/as dereito ao respecto da súa intimidade e dignidade así como á protección fronte as ofensas verbais ou físicas, especialmente en todo aquelo que se refire ás de carácter sexual. Considérase acoso calquera comportamento verbal, non verbal ou físico non desexado co propósito ou efecto de atentar contra a dignidade dunha persoa e en particular cando se crea unha contorna intimidatoria, hostil, degradante, humillante ou ofensivo. O acoso está prohibido e o rexeitamento ou submisión a el non poderán utilizarse para tomar decisións que afecten á persoa que o sufriu. A: Principio de igualdade non discriminación As partes asinantes do Convenio, conscientes da súa responsabilidade na configuración dun marco de relacións laborais que garanta a efectividade práctica do principio de igualdade e non discriminación recoñecido nos artigos 14 de la Constitución Española e 4.2. c) y 17.1 do Estatuto dos Traballadores, queren deixar constancia expresa neste texto da súa vontade de incidir na superación dos condicionamentos negativos que se atopan na base de sustentación de actitudes de segregación, intolerancia ou menosprezo, xa sexan de corte sexista, racista, xenófobo, relixioso, ideolóxico, cultural ou social. B: Principio de igualdade de trato y de oportunidades As mulleres e os homes son iguais en dignidade, así como en dereitos e deberes. O principio de igualdade de trato entre mulleres e homes supón a ausencia de toda discriminación, direta ou indirecta, por razón de sexo, e, especialmente, as derivadas da maternidade, a asunción de obrigacións familiares e o estado civil. Mediante a regulación contida neste capítulo contribuíse a facer efectivo o dereito de igualdade de trato e de oportunidades, entre mulleres e homes, en Alonarti Envases e aquelas outras empresas vinculadas a este convenio, en particular a través da eliminación da discriminación da muller, sexa cal fose a súa circunstancia ou condición, conforme o disposto na la Lei Orgánica 3/2007. C: No discriminación en las relaciones laborais O principio de igualdade de trato e de oportunidades entre mulleres y homes, aplicable en Alonarti Envases e empresas vinculadas a este convenio garantirase nos termos previstos na normativa aplicable, no acceso ó emprego, na formación profesional, na promoción profesional, nas condicións de traballo, incluídas as retributivas e as de despido, y na afiliación e participación nas organizacións sindicais e empresariais. As medidas para a aplicación efectiva do principio de igualdade de trato e Non discriminación nas condicións de traballo entre mulleres e homes, incluídas as de acción positiva, son as seguintes: 1.- Acceso o emprego.– Ninguén poderá ser discriminado por razón de sexo no acceso o traballo. As ofertas de emprego deberán realizarse, en todo caso, tanto a homes como a mulleres, non podendo excluír, directa o indirectamente, a ningún traballador ou traballadora por razón do seu sexo ou condición sexual. As probas de selección de persoal que se realicen na empresas non poderán establecer diferenza ou vantaxe algunha relacionada co sexo de quen aspire á selección. A contratación laboral non poderá quedar determinada en atención á condición de sexo do traballador ou traballadora, salvo o establecemento concreto de medidas de acción positiva a favor do sexo menos representado que podan establecerse no ámbito da empresa.2.-Clasificación profesional.– O sistema de clasificación profesional, que establece o presente convenio, basease en criterios comúns para os traballadores de ámbolos dous sexos e estableceuse excluíndo discriminacións por razón de sexo.3.-Promoción profesional.– Na materia de promoción profesional e ascensos promoverase a equiparación do número de homes e mulleres, mediante a introdución de medidas de acción positiva, formación ou outras establecidas na lexislación vixente en cada momento.4. Formación profesional.– Nas accións formativas que Alonarti Envases promova o seu persoal garantirase o acceso con respecto absoluto ó principio de igualdade de trato e de oportunidades entre mulleres e homes.5.-Retribución.– Para un mesmo traballo ou para un traballo o que se atribúe un mesmo valor eliminarase a discriminación directa o indirecta, por razón de sexo, no conxunto dos elementos e condiciones da retribución. Na fixación dos niveis retributivos, táboas salariais e determinación de complementos velarase especialmente pola aplicación deste principio de igualdade retributiva por razón de sexo, vixiando especialmente a exclusión de discriminacións indirectas e promovendo a promoción profesional e/ou económica para os postos por persoal do sexo menos representativo. As denominacións de grupos e niveis profesionais que se recollen nos Anexos I e II do presente Convenio e que regulan o sistema de clasificación profesional nin teñen ni deberán no futuro ter ningún tipo de discriminación sexista.6.- Demais condicións de traballo.– Na determinación do resto das condicións laborais, incluídas as relacionadas coa extinción do contrato de traballo, non poderá terse en conta o sexo do traballador ou traballadora afectado, salvo que se tivera establececido como unha medida expresa de acción positiva para facilitar a contratación ou o mantemento do emprego dos traballadores ou traballadoras cuxo sexo atópese menos representado e sempre que a mesma resulte razoábel e proporcionada.7. Protección ante o acoso discriminatorio por razón de sexo e perante do acoso sexual.– Non se tolerará en Alonarti Envases, nin en ningunha empresa vinculada polo presente convenio, a situación na que se produza un comportamento non desexado, relacionado co sexo dunha persoa, co propósito ou o efecto de atentar contra a dignidade da persoa e de crear un entorno intimidatorio, hostil, degradante, humillante ou ofensivo. Tampouco se tolerará a situación na que se produza calquer comportamento verbal, non verbal ou físico non desexado de índole sexual, co gallo ou o efecto de atentar contra a dignidade dunha persoa, en particular cando se crea un entorno intimidatorio, hostil, degradante, humillante ou ofensivo. A empresa comprometese a implantar un plan de igualdade, tomando medidas activas para impulsar a igualdade de oportunidades e promoción profesional entre homes e mulleres. A tal efecto se constituirá unha comisión de igualdade para negociar a súa implantación. Crearase unha Comisión Paritaria integrada por tres representantes dos traballadores/as e tres representantes da Empresa, con domicilio a efectos de notificacións en Polígono As Gándaras, parcela 22, Porriño. Será presidida pola persoa que a mesma Comisión designe, podendo incluso actuar a Comisión sen Presidente, se así se acordase. A Comisión será o órgano de interpretación, e vixilancia do cumprimento do presente Convenio, e recoñécese como interlocutor perante as Administracións e Organismos Públicos co obxectivo de velar porque o recollido no presente convenio garanta as condicións colectivas mínimas esixidas no seu ámbito de aplicación. Reunirase a instancia dalgunha das partes cun aviso previo de 72 horas. Para a resolución pacífica dos conflitos laborais, ambas as partes asinantes deste Convenio acordan someterse ás disposicións contidas no Acordo Interprofesional Galego sobre procedementos extraxudiciais de solución de conflitos colectivos de traballo (AGA) asinado entre a Confederación de empresarios de Galiza e as organizacións sindicais CC. OO., U. G. T. e G. I. G. Porriño, a 14 de Febreiro do ano 2020.- Establecense dous grupos profesionais: A descrición dos niveis é a seguinte: Criterios xerais: inclúense neste nivel as persoas que teñen a responsabilidade directa na xestión dunha ou varias áreas funcionais da empresa, ou realizan tarefas técnicas da máis alta complexidade e cualificación. Toman decisións ou participan na súa elaboración, así como na definición de obxectivos concretos. Desempeñan as súas funcións con un alto grao de autonomía, iniciativa e responsabilidade e desempeñan postos directivos. Formación: Titulación universitaria ou coñecementos equivalentes recoñecidos pola empresa, completada con estudios específicos ou cunha dilatada experiencia profesional consolidada no exercicio da súa función. Tarefas: Neste nivel se inclúen, a título enunciativo, algunhas actividades que, por analoxía, son asimilables as seguintes: Criterios xerais: Se inclúen neste nivel os postos cun alto grao de exixencia nos factores de autonomía, iniciativa e responsabilidade. Realizan tarefas técnicas complexas, con obxectivos globais definidos, ou que teñen un alto contido intelectual ou de interpelación humana. Tamén aqueles/as responsables directos da integración, coordinación e supervisión de funcións, realizadas por un conxunto de colaboradores/as nunha mesma área funcional ou con mando sobre eles/as. Formación: Titulación universitaria ou coñecementos equivalentes recoñecidos pola empresa, completados cunha experiencia dilatada no seu sector profesional. Tarefas: Neste nivel se inclúen, a título enunciativo, algunhas actividades que, por analoxía, son asimilables as seguintes ademais das do nivel 3: Criterios xerais: Se inclúen neste nivel as persoas que, con responsabilidade de mando, realizan tarefas cun alto contido de actividade intelectual e de interpelación humana, nun marco de instrucións precisas de complexidade técnica, con autonomía dentro do proceso. Realizan funcións que supoñen a integración, coordinación e supervisión de tarefas homoxéneas realizadas por un conxunto de colaboradores/as. Formación: Equiparable a ciclo formativo de grao medio ou superior (CFGM o CFGS) ou coñecementos equivalentes recoñecidos pola empresa e/ou con formación no posto de traballo ou coñecementos adquiridos no desempeño da profesión. Tarefas: Neste nivel se inclúen, a título enunciativo, algunhas actividades que, por analoxía, son asimilables as seguintes: Criterios xerais: Se inclúen neste nivel aquelas persoas que realizan traballos de execución autónoma, de certa complexidade, que exixan habitualmente iniciativa e razoamento, comportando, baixo supervisión, a responsabilidade dos mesmos, e podendo ter mando xerárquico e persoal o seu cargo. Formación: Equiparable a Bacharelato, Ciclo Formativo de Grado Medio (CFGM) ou coñecementos equivalentes recoñecidos pola empresa, e/ou con formación no posto de traballo ou coñecementos adquiridos no desempeño da profesión. Tarefas: Neste nivel se inclúen, a título enunciativo, aquelas actividades que, por analoxía, son asimilables as seguintes: Criterios xerais: Se inclúen neste nivel as persoas que, realizan traballos técnicos, administrativos u operativos, cualificados dentro da súa especialidade, que exixan habilidade e coñecementos profesionais adquiridos por unha intensa e acreditada práctica, por medio de un aprendizaxe metódico. Estas tarefas se executan con certo grao de independencia, con elevados coñecementos profesionais, cun período alto de adaptación. Formación: Equiparable a ciclo formativo de grao medio (CFGM) ou coñecementos equivalentes recoñecidos pola empresa e/ou con formación no posto de traballo ou coñecementos adquiridos no desempeño da profesión. Tarefas: Neste nivel se inclúen, a título enunciativo, aquelas actividades que, por analoxía, son asimilables as seguintes ademais das de nivel 8 e 9: Criterios xerais: Se inclúen neste nivel as persoas que, realizan traballos técnicos, administrativos u operativos, cualificados dentro da súa especialidade, que esixen habilidade e/ou coñecementos profesionais adquiridos por unha intensa e acreditada práctica, por medio dun aprendizaxe metódico. Estas tarefas se executan baixo dependencia de mandos ou de profesionais de máis cualificación dentro do esquema da empresa, normalmente cun grao medio de supervisión, pero con certos coñecementos profesionais, cun período intermedio de adaptación. Formación: Equiparable a ciclo formativo de grao medio (CFGM) ou coñecementos equivalentes recoñecidos pola empresa e/ou con formación no posto de traballo ou coñecementos adquiridos no desempeño da profesión. Tarefas: Neste nivel se inclúen, a título enunciativo, aquelas actividades que, por analoxía, son asimilables as seguintes ademais das de nivel 9: Criterios xerais: Se inclúen neste nivel aquelas persoas que, realizan traballos dentro da súa especialidade, que exixen dunha habilidade e coñecemento profesional, adquirido pola súa experiencia, por medio dun aprendizaxe metódico. Persoas que, con iniciativa e con subordinación a persoas de outros niveis superiores, efectúan operacións administrativas, operativas ou de apoio especializado. Persoas que realizan funcións que supoñen a integración e coordinación de tarefas homoxéneas. Formación: Equiparable, ciclo formativo de grao medio (CFGM) ou coñecementos equivalentes recoñecidos pola empresa e/ou con formación no posto de traballo ou coñecementos adquiridos no desempeño da profesión por medio dun aprendizaxe. Tarefas: Neste nivel se inclúen, a título enunciativo, aquelas actividades que, por analoxía, son asimilables as seguintes: Criterios xerais: Tarefas que se executen cun alto grao de dependencia, claramente establecidas, con instrucións específicas. Poden requirir preferentemente esforzo físico, con escasa formación ou coñecementos elementais e que ocasionalmente poden necesitar dun período de adaptación. Formación: Equiparable a ensinanza secundaria obrigatoria, así como coñecementos adquiridos no desenrolo da súa profesión. Tarefas: Neste nivel se inclúen, a título enunciativo, aquelas actividades que, por analoxía, son asimilables as seguintes ademais das de nivel 11 e 12: Criterios xerais: Tarefas que se executen cun alto grao de dependencia, claramente establecidas, con instrucións específicas. Poden requirir preferentemente esforzo físico, con escasa formación ou coñecementos elementais e que ocasionalmente poden necesitar dun período de adaptación. Formación: Equiparable a ensinanza secundaria obrigatoria, así como coñecementos adquiridos no desenrolo da súa profesión. Tarefas: Neste nivel se inclúen, a título enunciativo, aquelas actividades que, por analoxía, son asimilables as seguintes: Criterios xerais: Se inclúen neste nivel as persoas que, realizan tarefas que se executan segundo instrucións concretas, claramente establecidas, cun alto grao de dependencia, que requiren preferentemente esforzo físico e/ou atención e que non necesitan de formación específica nin experiencia, salvo un período mínimo de adaptación. Formación: Ensinanza Secundaria Obrigatoria (ESO) ou certificado de escolaridade o equivalente. Tarefas: Neste nivel se inclúen, a título enunciativo, aquelas actividades que, por analoxía, son asimilables as seguintes: